### Beslutning

Fremsendes til Teknisk Udvalg til behandling i henhold til beslutning i byrådets møde den 15. april 2020.

Endelig vedtagelse af forslag til lokalplan 1108, Boligområde Skæring Strand – overførsel fra sommerhusområde til byzone samt Tillæg nr. 55 til Kommuneplan 2017.

### Resumé

Lokalplanen gælder for et 130 ha stort område, der indeholder sommerhusområdet Skæring Strand samt det rekreative område, [adresse]. Området ligger nord for og i umiddelbar tilknytning til Skæring By.

Lokalplanen er igangsat på baggrund af en afstemning i efteråret 2017 blandt alle de private grundejere om interessen for at overføre sommerhusområdet til byzone.

Lokalplanens formål er at muliggøre en anvendelse til boligformål til lav boligbebyggelse med fritliggende enfamilieboliger til helårsbeboelse.

Lokalplanen er ikke i overensstemmelse med gældende kommuneplanrammer. Lokalplanen er derfor ledsaget af Tillæg nr. 55 til Kommuneplan 2017, der muliggør, en anvendelse til boligformål med en maksimal bebyggelsesprocent på 20 til 25%, en bygningshøjde på maks. 6,5 m samt ændrede mindstegrundstørrelser.

Lokalplanforslaget har været offentligt fremlagt. Der indkom i alt 133 høringssvar, som hovedsageligt omhandler bygningsregulerende bestemmelser, placering, bebyggelsesprocent, højder, det grønne udtryk, trafikale forhold samt flere forhold uden for lokalplanen.

Høringssvarene er vedlagt indstillingen som bilag 4. Forslag til besvarelse af høringssvarene indgår i bilag 5.

På baggrund af høringen foreslås en række præciseringer af lokalplanforslaget.

### Indstilling

Det indstilles,

At 1) forslag til lokalplan 1108 vedtages endeligt med de ændringer, der fremgår af indstillingens afsnit 5.6 og bilag 6,

At 2) forslag til Tillæg nr. 55 til Kommuneplan 2017 vedtages endeligt,

At 3) den sammenfattende redegørelse om miljøvurdering af lokalplan nr. 1108 med Tillæg nr. 55 til Kommuneplan 2017, vedtages og indgår som en del af lokalplanens og kommuneplantillæggets redegørelse. Den sammenfattende redegørelse fremgår af bilag 3.

At 4) bemærkninger fra den offentlige høring besvares, som det fremgår af indstillingens afsnit 5.5 og bilag 5,

### Sagens forløb

25-03-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 30-03-2020 Magistraten

Fremsendes til [adresse] med bemærkning, at Magistraten i mødet den 30. marts 2020 anbefaler, at byrådet tiltræder Magistratsafdelingen for Teknik og Miljøs indstilling af 17. marts 2020.

René Eriksen tog forbehold.

 15-04-2020 [adresse]
Fremsendes til Teknisk Udvalg til behandling i henhold til beslutning i byrådets møde den 15. april 2020.
 22-04-2020 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.
 29-04-2020 Aarhus Byråd
Beslutning ikke frigivet